Document ID: 32007D0813

KOMISIJAS LĒMUMS
(2007. gada 28. novembris),
ar ko Spānijai iedala papildu dienas jūrā ICES VIIIc un IXa rajonā, izņemot Kadisas jūras līci
(izziņots ar dokumenta numuru K(2007) 5719)
(Autentisks ir tikai teksts spāņu valodā)
(2007/813/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 21. decembra Regulu (EK) Nr. 41/2007, ar ko 2007. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi (1), un jo īpaši tās IIB pielikuma 9. punktu,
tā kā:
(1)
Regulas (EK) Nr. 41/2007 IIB pielikuma 7. punktā noteikts maksimālais jūrā pavadītu dienu skaits, kad laikposmā no 2007. gada 1. februāra līdz 2008. gada 31. janvārimICES VIIIc un IXa rajonā, izņemot Kadisas jūras līci, var atrasties Kopienas kuģi, kuru lielākais garums ir vienāds vai lielāks par 10 metriem un uz kuriem ir traļi ar linuma acs izmēru vienādu vai lielāku par 32 mm, žaunu tīkli ar linuma acs izmēru vienādu vai lielāku par 60 mm vai uz kuriem ir grunts āķu jedas.
(2)
Minētā IIB pielikuma 9. punktā paredzēts, ka Komisija, pamatojoties uz zvejas darbību pastāvīgu pārtraukšanu, kas notikusi pēc 2004. gada 1. janvāra, var iedalīt papildu dienas jūrā, kad attiecīgajā ģeogrāfiskajā apgabalā var atrasties kuģis, uz kura ir minētie zvejas rīki.
(3)
Spānija 2007. gada 6. jūlijā iesniedza datus, kas pierāda, ka pēc 2004. gada 1. janvāra zvejas darbības pārtraukušie kuģi ir izmantojuši attiecīgi 4,20 % no zvejas piepūles, ko 2003. gadā izmantoja Spānijas kuģi, kuri atradās attiecīgajā ģeogrāfiskajā apgabalā un uz kuriem bija traļi ar linuma acs izmēru vienādu vai lielāku par 32 mm, 9,55 % no zvejas piepūles, ko 2003. gadā izmantoja Spānijas kuģi, kuri atradās attiecīgajā ģeogrāfiskajā apgabalā un uz kuriem bija žaunu tīkli ar linuma acs izmēru vienādu vai lielāku par 60 mm, un 20,86 % no zvejas piepūles, ko 2003. gadā izmantoja Spānijas kuģi, kuri atradās attiecīgajā ģeogrāfiskajā apgabalā un uz kuriem bija grunts āķu jedas.
(4)
Ņemot vērā iesniegtos datus un piemērojot IIB pielikuma 9.1. punktā paredzēto aprēķināšanas metodi, laikposmā no 2007. gada 1. februāra līdz 2008. gada 31. janvārim ir jāiedala Spānijai deviņas papildu dienas, ko jūrā var pavadīt kuģi, uz kuriem ir minētā pielikuma 3. punkta a) apakšpunktā klasificētie zvejas rīki, divdesmit viena papildu diena, ko jūrā var pavadīt kuģi, uz kuriem ir minētā pielikuma 3. punkta b) apakšpunktā klasificētie zvejas rīki, un četrdesmit piecas papildu dienas, ko jūrā var pavadīt kuģi, uz kuriem ir minētā pielikuma 3. punkta c) apakšpunktā klasificētie zvejas rīki.
(5)
Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
1. Maksimālais dienu skaits, ko zvejas kuģis, kurš peld ar Spānijas karogu un uz kura atrodas zvejas rīki, kas minēti Regulas (EK) Nr. 41/2007 IIB pielikuma 3. punkta a) apakšpunktā, un uz kuru neattiecas nekādi īpaši nosacījumi, kas uzskaitīti minētā pielikuma 7.1. punktā, var pavadīt ICES VIIIc un IXa rajonā, izņemot Kadisas jūras līci, pēc grozījumu izdarīšanas minētā pielikuma I tabulā ir 225 dienas gadā.
2. Maksimālais dienu skaits, ko zvejas kuģis, kurš peld ar Spānijas karogu un uz kura atrodas zvejas rīki, kas minēti Regulas (EK) Nr. 41/2007 IIB pielikuma 3. punkta b) apakšpunktā, un uz kuru neattiecas nekādi īpaši nosacījumi, kas uzskaitīti minētā pielikuma 7.1. punktā, var pavadīt ICES VIIIc un IXa rajonā, izņemot Kadisas jūras līci, pēc grozījumu izdarīšanas minētā pielikuma I tabulā ir 237 dienas gadā.
3. Maksimālais dienu skaits, ko zvejas kuģis, kurš peld ar Spānijas karogu un uz kura atrodas zvejas rīki, kas minēti Regulas (EK) Nr. 41/2007 IIB pielikuma 3. punkta c) apakšpunktā, un uz kuru neattiecas nekādi īpaši nosacījumi, kas uzskaitīti minētā pielikuma 7.1. punktā, var pavadīt ICES VIIIc un IXa rajonā, izņemot Kadisas jūras līci, pēc grozījumu izdarīšanas minētā pielikuma I tabulā ir 261 diena gadā.
2. pants
Šis lēmums ir adresēts Spānijas Karalistei.
Briselē, 2007. gada 28. novembrī

Labels: 8
11
18
6